ליז קנדל

אליזבת לואיז קנדל (באנגלית: Elizabeth Louise Kendall; נולדה ב-11 ביוני 1971)<ref></ref> היא פוליטיקאית בריטית המכהנת כחברת פרלמנט של מחוז לסטר ווסט מטעם מפלגת הלייבור מאז 2010, וכשרה לענייני עבודה ולפנסיה מאז יולי 2024.

== ביוגרפיה ==
קנדל נולדה ב-1971 באבוטס לאנגלי במחוז הרטפורדשייר. בתיכון למדה לצד ג'רי האליוול ולאחר מכן בקולג' קווינס בקיימברידג', שם סיימה בהצטיינות לימודי היסטוריה בשנת 1993.<ref name="telegraph-20150527"></ref><ref></ref>

לאחר שסיימה את לימודיה בקיימברידג' עבדה במכון לחקר מדיניות ציבורית (IPPR)<ref name="telegraph-20150527" /> בתחום התפתחות הילד ולמידה בגיל הרך.

== קריירה פוליטית ==
קנדל הצטרפה למפלגת הלייבור ב-1992 ב-1996 התמנתה ליועצת פוליטית של הארייט הרמן. לאחר ניצחון הלייבור בבחירות הכלליות של 1997 נבחרה הרמן לכהן כשרה לענייני הביטוח הלאומי וקנדל מונתה ליועצת מיוחדת במשרדה.<ref name="telegraph-20150527" />

ב-1998, לאחר פיטוריה של הרמן מהממשלה, קנדל התפטרה והצטרפה לעמותת "King's Fund" בתחום הבריאות. היא כתבה סדרה של עבודות מחקר עבור ה-IPPR ומונתה למנהלת "Maternity Alliance", עמותה הפועלת למען נשים בהריון.<ref name="telegraph-20150527" /> בבחירות הכלליות של 2001 ניסתה להיבחר כמועמדת הלייבור במחוז צ'סטרפילד, אך לא זכתה במועמדות.<ref name="Pollard"></ref> לאחר הבחירות היא שבה לשירות הממשלתי ועבדה עבור פטרישיה יואיט במשרד המסחר והתעשייה, ולאחר מכן עברה איתה למשרד הבריאות, שם לקחה חלק בהעברת החוק האוסר על עישון ב-2006.<ref name="telegraph-20150527" /> לאחר שיואיט עזבה את הממשלה, התמנתה קנדל למנהלת רשת שירותי האמבולנסים, ונשארה בתפקיד עד 2010.<ref></ref><ref></ref>

בבחירות הכלליות של 2010 נבחרה קנדל לפרלמנט מטעם מחוז לסטר ווסט. את נאום הבכורה שלה היא נשאה בפרלמנט בדיון על התמודדות עם העוני בבריטניה ב-10 ביוני 2010. בסבב המינויים הראשון של אד מיליבנד באוקטובר 2010 מונתה לראשונה לתפקיד בממשלת הצללים, כשרה לענייני בריאות תחת ג'ון הילי. ב-2011 עברה לכהן כשרת הצללים הראשונה לענייני סיעוד ואוכלוסייה מבוגרת והחלה להשתתף באופן קבוע בישיבות קבינט הצללים.

בבחירות הכלליות של 2015, בהן ספגה הלייבור תבוסה, נבחרה קנדל מחדש מטעם לסטר ווסט והודיעה כי תתמודד על הנהגת המפלגה במקומו של אד מיליבנד. מועמדותה זכתה לתמיכה של רבים מחברי ממשלת הצללים ופוליטיקאים בכירים אחרים מהלייבור. היא נתפסה בתקשורת כממשיכת דרכו של טוני בלייר,<ref name="tim"></ref> וזכתה גם לתמיכת הסאן.<ref></ref> פרשנים מכל הקשת הפוליטית ראו בה את מועמדת הלייבור שתעורר "הכי הרבה פחד" בקרב השמרנים,<ref></ref><ref></ref> אמירה שחזרו עליה גם כמה מהפוליטיקאים השמרנים דוגמת ג'ורג' אוסבורן, בוריס ג'ונסון ורות דיווידסון.<ref></ref><ref></ref><ref></ref><ref></ref> למרות התמיכה הרחבה, קנדל סיימה רק במקום הרביעי בפריימריז לראשות המפלגה, עם 4.5% בלבד מהקולות.<ref></ref>
קנדל לפני אספת בחירות בבריסטול במהלך המרוץ למנהיגות מפלגת הלייבור ב-2015
עם בחירתו של ג'רמי קורבין לראשות הלייבור ב-2015 התפטרה קנדל מקבינט הצללים, ותמכה במועמדותו של אוון סמית' בניסיונו הכושל להחליף את קורבין בראשות המפלגה ב-2016.

בבחירות הבזק של 2017 נבחרה קנדל שוב ברוב של למעלה מ-60% מהקולות במחוזה הבחירה שלה, ושוב בבחירות בבחירות הכלליות של 2019.

עם כניסתו של קיר סטארמר לתפקיד יו"ר הלייבור ב-2020 שבה קנדל לקבינט הצללים, ומאז 2023 היא כיהנה כשרת הצללים לענייני עבודה ופנסיה.<ref></ref>

קנדל שמרה על מושבה גם בבחירות הכלליות ב-2024.<ref></ref>
קנדל בצעדה תמיכה ב-NHS ב-2014

== חיים אישיים ==
קנדל הייתה בעבר במערכת יחסים עם השחקן והקומיקאי גרג דייוויס, שהסתיימה כמה חודשים לפני הבחירות הכלליות ב-2015.<ref name="saner"></ref><ref></ref> בינואר 2022 נולד בנה הנרי<ref></ref> אותו הביאה לעולם באמצעות פונדקאות.<ref></ref>

== הערות שוליים ==

==קישורים חיצוניים==

קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (מאז 2024)
קטגוריה:בוגרות אוניברסיטת קיימברידג'
קטגוריה:בוגרי אוניברסיטת קיימברידג'
קטגוריה:חברות מפלגת הלייבור (הממלכה המאוחדת)
קטגוריה:חברי מפלגת הלייבור (הממלכה המאוחדת)
קטגוריה:שרי ממשלת בריטניה
קטגוריה:חברי המועצה המלכותית
קטגוריה:בריטיות שנולדו ב-1971
קטגוריה:בריטים שנולדו ב-1971